ครอบครัวผู้เขียนพยายามเสาะแสวงหาร้านอาหารอเมริกันแบบชาวบ้านรสเด็ดมานานก็ยังไม่พบร้านไหนในกรุงเทพฯที่นับว่าสุดยอดสักที วันนี้ได้โอกาสมาลองที่ร้าน "American Bar & Grill" ที่สุขุมวิทซอย 8 นี้ นับว่าใช้ได้เลย (แต่ยังไม่สุดยอด) สถานที่ค่อนข้างเล็กอยู่สุดซอยแยกเล็กๆจากซอย 8 อีกทีหนึ่ง เจ้าของเป็นชาวอเมริกัน การตกแต่งร้านใช้รูปนักร้องต่างๆหลากหลายในยุค Sixties ไม่ได้มีเฉพาะนักร้องอเมรืกัน ปรากฏว่ามีชาวอังกฤษปนมาเป็นจำนวนมากทีเดียว โดยเฉพาะอย่างยิ่งนักร้องวง The Beatles มีทีวีจอแบนโชว์กีฬาต่างๆของชาวอเมริกันและอังกฤษให้แฟนๆได้เชียร์อย่างเต็มที่ การตกแต่งร้านให้คะแนนสามดาวครึ่งจากคะแนนเต็มห้าดาว ด้านรสชาติอาหารนั้นขออนุญาตใช้ประสบการณ์ที่ครอบครัวผู้เขียนอาศัยอยู่ในสหรัฐอเมริกามาเป็นเวลา 21 ปีตัดสินให้คะแนนสามดาวครึ่ง จานเด่นที่สุดยกให้ Buffalo Hot Wings ใช้ปีกไก่ที่สดเฉพาะโคนปีกทอดกรอบนอกนุ่มใน ซอสทำได้ใกล้เคียงกับของต้นตำหรับร้าน States Buffalo Hot Wings ที่เมืองบัฟฟาโล่รัฐนิวยอร์คทีเดียว จานนี้ให้คะแนนเต็มห้าดาว Hamburgerใช้เนื้อดีมากปรุงรสพอดี ย่างได้สุกปานกลาง ลูกชายผู้เขียนเป็นนักกินแฮมเบอร์เกอร์ให้คะแนนสี่ดาว Spaghetti Meatballs รสดีทีเดียวให้คะแนนสามดาวครึ่ง Meatloaf และ Meatball Sandwich ให้คะแนนสามดาว ราคาปานกลางคุ้มค่า ที่จอดรถในซอยจะลำบากมาก ควรจะใช้รถไฟฟ้าถึงจะสะดวก ร้านนี้ยกให้เป็นที่พึ่งของคนที่หิวอาหารอเมริกันแบบชาวบ้านได้ทุกเมื่อครับ